open-index/open-wikipedia-markdown huggingface dataset:
Γιάννης Φλερύ

Ο **Ιωάννης Παπαντωνόπουλος** (1914 - 10 Αυγούστου 2001), καλλιτεχνικό ψευδώνυμο του **Γιάννης Φλερύ**, ήταν Έλληνας χορογράφος, με σημαντικό έργο στο χώρο του ελαφρού θεάτρου και κυρίως της επιθεώρησης και της οπερέτας.

## Βιογραφία
Γεννήθηκε στην Πάτρα  το 1914. Στα πρώτα χρόνια της καριέρας του, το 1937, είχε παρτενέρ τη Λίζα Ποζέλι και αργότερα τη Μπέλα Σμάρω. Το 1943, γνώρισε τη Λίντα Άλμα, στο βαριετέ «Παναθήναια», στο τέρμα της Λεωφ. Αλεξάνδρας, όπου χόρευε. Μαζί με την Άλμα, έκαναν καριέρα για 28 χρόνια στην Ελλάδα και στο εξωτερικό. Το 1946 η διάσημη Γαλλίδα τραγουδίστρια Εντίτ Πιάφ τους είδε να χορεύουν στο Παρίσι, στο καμπαρέ «Μαϊάμι» και στη συνέχεια συνεργάστηκε με το ζευγάρι στο θέατρο «Ετουάλ».

Εκτός από χορευτής σε παραστάσεις, αργότερα έκανε και χορογραφία σε πάνω από 40 ελληνικές ταινίες, όπως μιούζικαλ του Γιάννη Δαλιανίδη. Τελευταία του δουλειά ήταν στο έργο «Βίρα τις Άγκυρες» το οποίο ήταν ιδιαίτερα επιτυχημένο

Απεβίωσε στις 10 Αυγούστου 2001.

## Αναφορές


## Εξωτερικοί σύνδεσμοι
*

Κατηγορία:Έλληνες χορευτές
Κατηγορία:Έλληνες χορογράφοι
Φράιμπουργκ

Το **Φράιμπουργκ ιμ Μπράισγκαου** (γερμ. *Freiburg im Breisgau*) είναι πόλη της Γερμανίας στο κρατίδιο της Βάδης-Βυρτεμβέργης, στον Μέλανα Δρυμό. 

Έχει πληθυσμό 220.286 κατοίκους (2013). Είναι γνωστή για το πανεπιστήμιό της, το οποίο είναι από τα παλαιότερα της Ευρώπης και την πανεπιστημιακή κλινική της. Ο μεγάλος Έλληνας συγγραφέας Νίκος Καζαντζάκης άφησε την τελευταία του πνοή στο Φράιμπουργκ.

## Εξωτερικοί σύνδεσμοι

* Επίσημη ιστοσελίδα
* Ιστοσελίδα πανεπιστημίου

Κατηγορία:Πόλεις της Βάδης-Βυρτεμβέργης
Θέτις

Η **Θέτις** ήταν μία από τις Νηρηίδες της ελληνικής μυθολογίας και μάλιστα η αρχηγός τους, κόρη του Νηρέα και της Ωκεανίδας Δωρίδος και απόγονος (εγγονή) του Τιτάνα Ωκεανού και της Τιτανίδας Τιθύoς. Ο θεός Δίας την επιθύμησε κι εκείνη δέχτηκε τις προσφορές του. Η Τιτανίδα Θέμις αποκάλυψε, κατόπιν, πως η Θέτις θα έφερνε στον κόσμο υιό ο οποίος θα ήταν δυνατότερος από τον πατέρα του. Φοβούμενος για την εξουσία του, ο Δίας έδωσε στη Θέτιδα ως σύζυγο ένα θνητό, τον Πηλέα. Στους γάμους του Πηλέα και της Θέτιδας παρευρέθηκαν όλοι οι θεοί, εκτός από την Έριδα, η οποία έριξε το μήλο της προτίμησης ανάμεσα στις θεές και στάθηκε η ουσιαστική αιτία για να ξετυλιχθεί το νήμα του Τρωικού Πολέμου. Η Θέτις, σύμφωνα με τον μύθο, γέννησε ένα υιό, τον Αχιλλέα, τον οποίο προσπάθησε, ανεπιτυχώς, να καταστήσει αθάνατο. Σε άλλη εκδοχή του μύθου, άλειψε το σώμα του νηπίου με αμβροσία και το έβαλε επάνω στη φωτιά, προκειμένου να καούν τα θνητά μέρη. Όταν διακόπηκε από τον τρομαγμένο πατέρα του παιδιού, εγκατέλειψε οργισμένη την εστία της. Σε μεταγενέστερη εκδοχή, φέρεται να βαπτίζει το παιδί στον ποταμό της Στύγας, κρατώντας το από την πτέρνα. Όλα τα σημεία που άγγιξε ο ποταμός έγιναν άτρωτα. Η πτέρνα όμως έμεινε στεγνή και ο Αχιλλέας απέκτησε το τρωτό σημείο του, έμβλημα της θνητότητάς του.

[thumb|250px|Η Θέτις παραδίδει στον Αχιλλέα τον οπλισμό του. Λεπτομέρεια από ερυθρόμορφο [Αμφορέας του Ερμόνακα|αμφορέα του Ερμόνακα (5ος αι. π.Χ.)]]

## Δείτε επίσης
* Η αρπαγή της Θέτιδος (Αρχαιολογικά Μουσεία Βερολίνου αρ. F 2279) και Η αρπαγή της Θέτιδος (Κρατική Αρχαιολογική Συλλογή Μονάχου αρ. 2648)
* Ο αστεροειδής 17 Θέτις, που ανακαλύφθηκε το 1852, πήρε το όνομά του από τη μυθική αυτή μορφή.

Κατηγορία:Νηρηίδες
Αθήναι

Η λέξη μπορεί να αναφέρεται:

*Στην πρωτεύουσα της Ελλάδας, Αθήνα
*Στην Αθήναι (εφημερίδα) (1902-1925), αθηναϊκή εφημερίδα
*Στην αρχαία Αθήνα
Εθνικός ύμνος

**Εθνικός ύμνος** είναι ένα μουσικό κομμάτι, με στίχους ή χωρίς, που χρησιμοποιείται ως εθνικό σύμβολο μίας χώρας. Οι περισσότερες χώρες εξέλιξαν εθνικούς ύμνους στις αρχές του 19ου αιώνα. 

Η πρώτη γνωστή χρήση του όρου έχει καταγραφεί τον Οκτώβριο του 1792 όταν η εφημερίδα Feuille villageoise αποκάλεσε τη Μασσαλιώτιδα (La Marseillaise), εθνικό ύμνο των Γάλλων.

Ορισμένες χώρες έχουν περισσότερους από έναν εθνικό ύμνο από τους οποίους μόνο ένας είναι επίσημος. Στη δημοσιότητα της χώρας και οι άλλοι όμως έχουν το ίδιο συμβολική δύναμη. Ένα παράδειγμα για την περίπτωση αυτή είναι το Ηνωμένο Βασίλειο. Ενώ ο επίσημος ύμνος είναι το "God Save the King" υπάρχουν παράλληλα και οι εξής: "Rule Britannia" και "Land of Hope and Glory". Σκωτία και Ουαλία,  χώρες που αποτελούν μέρη του Ηνωμένου Βασιλείου, επίσης έχει δικός τους ίδιες εθνικών ύμνων, "Scotland the Brave" και "Hen Wlad Fy Nhadau".

## Βλέπε επίσης
* Ύμνος εις την Ελευθερίαν
* Κατάλογος εθνικών ύμνων

## Εξωτερικοί σύνδεσμοι
* Εθνικοί ύμνοι ευρωπαϊκών χωρών (MP3)
Κουρτ Άισνερ

[thumb|right|Μνημείο στο σημείο δολοφονίας του στο [Μόναχο]]
Ο **Κουρτ Άισνερ** (γερμ.:*Kurt Eisner*, Βερολίνο, 14 Μαΐου 1867 - Μόναχο, 21 Φεβρουαρίου 1919) ήταν Γερμανός πολιτικός και συγγραφέας εβραϊκής καταγωγής.

Σπούδασε γερμανική φιλολογία και φιλοσοφία στο Βερολίνο, όπου εργάστηκε αργότερα ως θεατρικός κριτικός. Επίσης έγραψε άρθρα για διάφορες σοσιαλιστικές εφημερίδες. 
Το 1917 έγινε μέλος του *Ανεξάρτητου Σοσιαλιστικού Κόμματος της Γερμανίας* (USPD) και το 1918 καταδικάστηκε επειδή βοήθησε στην οργάνωση απεργίας εργατών.

Αφού βγήκε από την φυλακή, οργάνωσε την επανάσταση κατά της βαυαρικής μοναρχίας. Στις 9 Νοεμβρίου 1918 κήρυξε την Δημοκρατία της Βαυαρίας. 

Μετά τα αρνητικά αποτελέσματα που έλαβε το  USPD στις εκλογές του Φεβρουάριου του 1919, ο Άισνερ αποφάσισε να παραιτηθεί. Καθώς πήγαινε στην Βουλή όπου σκόπευε να ανακοινώσει την απόφασή του, πυροβολήθηκε από έναν φιλοβασιλικό φοιτητή.

## Παραπομπές


## Εξωτερικοί σύνδεσμοι
* 

Κατηγορία:Γερμανοί πολιτικοί
Κατηγορία:Γερμανοί συγγραφείς
Κατηγορία:Γερμανοί κριτικοί
Κατηγορία:Εβραίοι συγγραφείς
Κατηγορία:Γερμανοεβραίοι
Μεσοποταμία

Ο όρος **Μεσοποταμία** αναφέρεται στην ιστορική περιοχή της Νοτιοδυτικής Ασίας που βρίσκεται ανάμεσα στους ποταμούς Τίγρη (στα ανατολικά) και Ευφράτη (στα δυτικά). Σήμερα ταυτίζεται κυρίως με το σύγχρονο κράτος Ιράκ. Ανατολικότερα της Μεσοποταμίας βρίσκεται το ιρανικό οροπέδιο, το οποίο αποτελεί μία διακριτή γεωγραφική και πολιτισμική περιοχή. Η *Μείζων Μεσοποταμία* περιλαμβάνει επίσης τμήματα και άλλων σημερινών κρατών: το νοτιοδυτικό Ιράν, το Κουβέιτ, το νοτιοανατολικό άκρο της Τουρκίας και το ανατολικό τμήμα της Συρίας.

Ο όρος  είναι αρχαίος ελληνικός και χρησιμοποιήθηκε για να περιγράψει την περιοχή που βρίσκεται στο μέσον των ποταμών Τίγρη και Ευφράτη. Aραβικά:  (η χώρα των δύο ποταμών) και  (μεταξύ των ποταμών). Tουρκικά: . Περσικά:  (). Συριακά: .

## Ιστορία
Η βόρεια Μεσοποταμία αποτελεί τμήμα της Εύφορης Ημισελήνου, όπου έλαβε χώρα η Νεολιθική επανάσταση, η οποία ξεκίνησε ήδη κατά την 10η χιλιετία π.Χ. Εκεί καλλιεργήθηκαν για πρώτη φορά τα δημητριακά και εξημερώθηκαν τα αιγοπρόβατα και τα βοοειδή. Αργότερα, από την 4η χιλιετία π.Χ. και εξής, στην Μεσοποταμία εφευρέθηκε ο τροχός, αναπτύχθηκε η γραφή, τα μαθηματικά και η αστρονομία. Αποτελεί το λίκνο ορισμένων από τους αρχαιότερους πολιτισμούς του κόσμου.

Τα γραπτά κείμενα της 3ης χιλιετίας π.Χ. φανερώνουν ότι οι κάτοικοι της νότιας Μεσοποταμίας μιλούσαν σουμεριακά και ακκαδικά. Οι αρχαιότεροι κάτοικοι ήταν οι Σουμέριοι, οι οποίοι βρίσκονταν στην περιοχή ήδη από την 4η (ή ίσως την 5η) χιλιετία π.Χ. και είναι άγνωστο από πού ήλθαν. Κατά την διάρκεια της Πρώιμης Δυναστικής Περιόδου (2900-2350 π.Χ.) στην Μεσοποταμία υπήρχαν περίπου 35 πόλεις-κράτη, που είχαν πολιούχους θεούς. Τα ιερά διαδραμάτιζαν αρχικά έναν πολύ σημαντικό ρόλο στην οικονομική και πολιτική ζωή των πόλεων, ωστόσο σταδιακά, λίγο πριν τα μέσα της 3ης χιλιετίας, οι βασιλείς αποκτούν πολύ σημαντικότερο ρόλο. Περίπου το 2350 π.Χ. ο Σαργών της Ακκάδ δημιουργεί ενοποιεί πολιτικά την νότια και ένα τμήμα της βόρειας Μεσοποταμίας και ιδρύει την πρώτη αυτοκρατορία, η οποία υφίσταται έως το 2150 π.Χ. Κατά την διάρκεια της 2ης χιλιετίας κυριαρχεί το βαβυλωνιακό βασίλειο στο νότιο μισό και το ασσυριακό βασίλειο στο βόρειο μισό της Μεσοποταμίας. Κατά την διάρκεια της 1ης χιλιετίας η περιοχή τίθεται υπό τον έλεγχο μίας σειράς από αυτοκρατορίας: της Νεοασσυριακής αυτοκρατορίας (911-609 π.Χ.), της Νεοβαβυλωνιακής (609-539 π.Χ.), της Περσικής (539-330 π.Χ.) και τέλος Σελευκιδικής (312-63 π.Χ.).

## Παραπομπές


## Εξωτερικοί σύνδεσμοι

* Ancient Mesopotamia – χρονολόγιο και διάφορα άρθρα: World History Encyclopedia
* [Εισαγωγή στην Μεσοποταμία ([British Museum])


Κατηγορία:Εγγύς Ανατολή
Τρωάδα

thumb|right|300px|Ομηρική Τρωάδα
Η **Τρωάδα**, η ομηρική **Τρωάς**, είναι πανάρχαια ονομασία της περιοχής στην Μικρασιατική πλευρά του Ελλήσποντου, εκεί που ήταν κτισμένη η πόλη της Τροίας. Αργότερα απετέλεσε ΒΔ περιοχή της Μυσίας που κάλυπτε την έκταση από τον Ελλήσποντο και την Προποντίδα προς Βορρά μέχρι τον κόλπο του Αδραμυττίου και που μαζί με τη «Φρυγία του Ελλησπόντου» αποτελούσε τη «Μικρή Μυσία». 

Κύρια φυσικά γνωρίσματα της περιοχής το όρος Ίδη, ο ποταμός Σκάμανδρος και βέβαια ο Ελλήσποντος.

Πόλεις της Τρωάδας ήταν: η Άβυδος, η Αλεξάνδρεια η Τρωάς, η Αμαξιτός, η Δάρδανος, η Ζέλεια, το Ίλιον (Τροία), η Λάρισα, η Σκαμάνδρεια, η Σκήψις και πολλές άλλες.

## Παραπομπές


## Εξωτερικοί σύνδεσμοι
* 


Κατηγορία:Γεωγραφία της Βίβλου
Βλάχικη (Μογλενίτικη) γλώσσα

thumb|right|350px|Η γεωγραφική εξάπλωση της Βλάχικης γλώσσας (με ροζ) στην Ήπειρο, Θεσσαλία, Μακεδονία και Αλβανία, καθώς και της Βλάχικης (Μογλενίτικης) γλώσσας (με πορτοκαλί) στην Βόρεια Μακεδονία και την Ελλάδα, αν και λείπει η περιοχή της Αιτωλοακαρνανίας.
Η **Βλάχικη (Μογλενίτικη) γλώσσα** είναι μία γλώσσα που ομιλείται στην Ελλάδα στην ανατολική Αλμωπία (ή Μογλενά) του νομού Πέλλας (ανατολικά της Αριδαίας, βόρεια των Γιαννιτσών) και στη βόρειο Παιονία του νομού Κιλκίς, καθώς και σε μερικά χωριά του νότιου τμήματος της Βόρειας Μακεδονίας, κοντά στη Γευγελή.
Στην διεθνή βιβλιογραφία είναι γνωστή σαν *Meglenitic*. Οι ομιλούντες τη γλώσσα δεν έχουν κάποιο όνομα για τη γλώσσα τους και αυτοπροσδιορίζονται ως Βλάχοι, ενώ στην ελληνική βιβλιογραφία ονομάζονται Βλάχοι ή Βλαχομογλενίτες.

## Ταξινόμηση
Είναι μία γλώσσα του ανατολικού κλάδου των λατινογενών γλωσσών. Η συγγενέστερη γλώσσα της είναι η Βλάχικη γλώσσα και η ρουμάνικη. Το γεγονός αυτό κάνει ορισμένους να πιστεύουν ότι οι γλώσσες αυτές, και ιδιαίτερα η βλάχικη και η μογλενίτικη βλάχικη, είναι απλώς διάλεκτοι της ίδιας γλώσσας. Οι περισσότεροι γλωσσολόγοι συμφωνούν ωστόσο ότι η κάθε μία αποτελεί ξεχωριστή λατινογενή γλώσσα. Σύμφωνα με την ερευνήτρια Μαρία Παπαγεωργίου από το Σκρα, η γλώσσα διατηρεί μέσω της προφορικής παράδοσης, ακέραια, έργα αρχαίων Ελλήνων ποιητών που δεν έχουν σωθεί, ως παραμύθια.

Η γλώσσα ανήκει στο βαλκανικό γλωσσικό δεσμό.

## Ομιλητές
Η γλώσσα βρίσκεται σε κίνδυνο εξαφάνισης. Σύμφωνα με πρόσφατες (2002) εκτιμήσεις ομιλείται σήμερα από 3.000 άτομα στην Ελλάδα και από 2.000 άτομα στη Βόρεια Μακεδονία. Οι ομιλητές είναι τουλάχιστον δίγλωσσοι με βασική γλώσσα την Ελληνική ή και τη Βουλγάρικη/Σλαβομακεδονική γλώσσα. Δεν είναι επίσημη γλώσσα καμίας χώρας και, προφανώς, δε διδάσκεται. Σύμφωνα με ακόμη πιο πρόσφατες εκτιμήσεις οι ομιλητές έχουν μειωθεί ουσιωδώς και ανέρχονται περί τους 2.800 στο σύνολό τους. Εκτιμάται ότι προϊόντος του χρόνου, τουτέστιν μέσα στην προσεχή δεκαετία, θα έχει εκλείψει σχεδόν καθ' ολοκληρίαν.

## Βλέπε Επίσης
* Βλάχικη γλώσσα
* Ανατολικές ρομανικές γλώσσες
* Λαϊκή Λατινική γλώσσα
* Γλώσσες της Ελλάδας
* Γλώσσες της Βόρειας Μακεδονίας

## Σχετική βιβλιογραφία
* Αστέριος Κουκουδης, *Οι Ολύμπιοι Βλάχοι και τα Βλαχομογλενά*, Εκδόσεις Ζήτρος, Θεσσαλονίκη, 2001

## Παραπομπές


## Εξωτερικοί σύνδεσμοι
* Δείγμα Βλαχομογλενίτικου ιδιώματος
* Περιγραφή της γλώσσας από το Ethnologue.com
* Χάρτης των περιοχών που μιλιόταν η γλώσσα στις αρχές του 20ου αιώνα
*Η προέλευση των Βλαχομογλενιτών
 

Κατηγορία:Ανατολικές ρομανικές γλώσσες
Κατηγορία:Γλώσσες της Ελλάδας
Κατηγορία:Γλώσσες της Βόρειας Μακεδονίας
Κατηγορία:Γλώσσες της Σερβίας
Ναουρού Μπβιέμα

Το *** Ναουρού Μπβιέμα *** (Ναουρού Πατρίδα μας) γράφτηκε από την Μάργκριτ Χέντρι. Μελοποιήθηκε από τον Λόρενς Χένρι Χικς (Laurence Henry Hicks) και έγινε επίσημα εθνικός ύμνος του Ναουρού το 1968.

## Ναουρικό κείμενο
Nauru bwiema, ngabena ma auwe. 
Ma dedaro bwe dogum, mo otata bet egom.
Ajin ngago bwien okor, ama bagadugu
Epoa ngabuna ri nan orre bet imur.
Ama memag ma nan epodan eredu won engiden,
Miyan aema ngeyin ouge,
Nauru eko dogin!

## Ελληνική μετάφραση
Ναουρού, πατρίδα μας. Χώρα, που τόσο αγαπάμε.
Όλοι προσευχόμαστε για σένα και δοξάζουμε το όνομά σου.
Έγινες πατρίδα των προγόνων μας
που θα είσαι και για τις μελλοντικές γενιές. 
Τραγουδούμε μαζί να τιμήσουμε την σημαία σου. 
Και όλοι μαζί πανηγυρίζουμε και λέμε:
Αιώνιο Ναουρού!

*Βλέπε και:* Κατάλογος εθνικών ύμνων

## Εξωτερικοί σύνδεσμοι
* MIDI-File 

Κατηγορία:Εθνικοί ύμνοι
Κατηγορία:Εθνικά σύμβολα του Ναουρού
Αποτελεσματικός κατά Παρέτο

Το **κατά Παρέτο** κριτήριο (ή κατά Παρέτο βέλτιστο) είναι εκείνο κατά το οποίο, μία μεταβολή στην τιμή ή στην ποσότητα βελτιώνει τη θέση κάποιου χωρίς όμως παράλληλα να χειροτερεύει τη θέση κάποιου άλλου. Με λίγα λόγια το κατά Παρέτο κριτήριο μας βεβαιώνει ότι έχουμε βελτίωση της κοινωνικής ευημερίας στο σύνολό της αφού έχουμε την καλυτέρευση ενός ατόμου ή μιας ομάδας ατόμων χωρίς να χειροτερεύει η θέση κανενός άλλου.

Ο όρος δημιουργήθηκε από τον Ιταλό οικονομολόγο Βιλφρέντο Παρέτο και χρησιμοποιείται συστηματικά από τότε. Έτσι, οι περισσότεροι οικονομολόγοι σήμερα όταν λένε αποτελεσματικός εννοούν κατά Παρέτο.

Η Παρετιανή αποτελεσματικότητα, θεωρείται συνήθως ότι είναι μια **απαραίτητη** προϋπόθεση όταν μελετάμε την ευημερία που φέρνει ένας συγκεκριμένος μηχανισμός. Αυτό, γιατί προφανώς και ανεξαρτήτως ιδεολογίας, είναι καλό πρώτα να μεγιστοποιείται η πίτα, πριν καθορίσουμε πώς θα μοιραστεί. Ένας μηχανισμός που αποτυγχάνει να την μεγιστοποιήσει είναι λοιπόν υποδεέστερος ενός μηχανισμού που προσφέρει το μέγιστο αποτέλεσμα με τις δεδομένες πρώτες ύλες.

Αυτό όμως δεν σημαίνει ότι η Παρετιανή αποτελεσματικότητα είναι και **επαρκής** προϋπόθεση. Σκεφτείτε για παράδειγμα μια οικονομία ανταλλαγής (δηλ. χωρίς παραγωγή) με δύο ανθρώπους και δύο αγαθά. Αν τα αγαθά είναι επιθυμητά και στους δύο ανθρώπους, τότε οι κατά Παρέτο αποτελεσματικές κατανομές βρίσκονται σε όλα τα σημεία που εφάπτονται ακριβώς οι καμπύλες αδιαφορίας των δυο ανθρώπων. Αυτό σημαίνει ότι και η θέση, στην οποία ο ένας κατέχει όλα τα αγαθά και ο άλλος κανένα, είναι επίσης αποτελεσματική κατά Παρέτο!

Υπάρχουν και άλλες έννοιες αποτελεσματικότητας όπως Χ-αποτελεσματικός (όταν εξαντλούνται τα τεχνικά περιθώρια παραγωγής με τα υλικά που έχουμε).

Κατηγορία:Μικροοικονομική
Κατηγορία:Θεωρία παιγνίων
Χατικβά

**Χατικβά** (Hatikvah, *Η Ελπίδα*) είναι το όνομα του εθνικού ύμνου του Ισραήλ.

Το κείμενο έγραψε ο Ναφτάλι Χερτζ Ίμπερ (*Naftali Herz Imber*) (1856–1909). Η μελωδία βασίζεται σε ένα λαϊκό μουσικό μοτίβο της Βοημίας που χρησιμοποίησε ο Μπέντριχ Σμέτανα (*Bedřich Smetana*) το 1874 στο συμφωνικό του ποίημα **Μολδάβας**.

## Στίχοι

*βλέπε και:* Κατάλογος εθνικών ύμνων.

## Εξωτερικοί σύνδεσμοι
* https://web.archive.org/web/20090924032826/http://www.navyband.navy.mil/anthems/ANTHEMS/Israel.mp3 Η Χατικβά mp3
* http://www.hagalil.com/iwrith/hatikvah.htm

Κατηγορία:Εθνικοί ύμνοι
Κατηγορία:Εθνικά σύμβολα του Ισραήλ
Ελληνικά κέρματα ευρώ

Το ευρώ (**EUR** ή **€**) είναι το κοινό νόμισμα 19 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ελλάδα. Τα κέρματα έχουν μια κοινή όψη και για τις 19 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Το ευρώ αντικατέστησε τη δραχμή στην Ελλάδα το 2001 (σε φυσική μορφή το 2002). Τα **ελληνικά κέρματα ευρώ** απεικονίζουν από ένα μοναδικό σχέδιο για κάθε ένα από τα οχτώ νομίσματα. Όλα σχεδιάστηκαν από τον Γεώργιο Σταματόπουλο. Τα μικρής ονομαστικής αξίας νομίσματα απεικονίζουν ελληνικά πλοία. Τα μέσης αξίας απεικονίζουν σημαντικούς Έλληνες της νεότερης ιστορίας. Τέλος, οι απεικονίσεις των δύο μεγαλύτερης αξίας νομισμάτων σχετίζονται με την αρχαία ελληνική ιστορία και μυθολογία. Όλα τα κέρματα φέρουν τα 12 αστέρια της Ευρωπαϊκής Ένωσης, το έτος κοπής καθώς και το ανθέμιο, σήμα του Νομισματοκοπείου Αθηνών, που λειτουργεί υπό την εποπτεία της Τράπεζας της Ελλάδος. Χαρακτηριστικό των Ελληνικών κερμάτων είναι ότι η τιμή του κάθε κέρματος αναγράφεται με το Ελληνικό αλφάβητο. Επίσης, το euro cent ονομάζεται λεπτό στα ελληνικά σε αντίθεση με τις άλλες γλώσσες που υιοθέτησαν τη λέξη σεντ.

## Η εθνική όψη των ελληνικών κερμάτων ευρώ

## Αναμνηστικά νομίσματα των δύο ευρώ
Η Ελλάδα ήταν η πρώτη χώρα που χρησιμοποίησε τη δυνατότητα έκδοσης αναμνηστικού νομίσματος των δύο ευρώ. Το πρώτο τέτοιο νόμισμα εκδόθηκε το 2004 με την ευκαιρία των Ολυμπιακών Αγώνων της Αθήνας.

Το 2007 όλες οι χώρες μέλη της Ευρωζώνης και της Ευρωπαϊκής Ένωσης εξέδωσαν αναμνηστικό νόμισμα για τον εορτασμό της 50ης επετείου της Συνθήκης της Ρώμης.

Το 2009, με αφορμή τη συμπλήρωση δέκα ετών από τη σύσταση της Οικονομικής και Νομισματικής Ένωσης, τα κράτη μέλη της ζώνης του ευρώ έλαβαν την απόφαση να εκδοθεί αναμνηστικό κέρμα των 2 ευρώ με ένα κοινό σχέδιο στην εθνική όψη.

Για περισσότερες πληροφορίες δείτε το άρθρο για τα αναμνηστικά νομίσματα των δύο ευρώ.

## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Σημειώσεις


## Εξωτερικοί σύνδεσμοι

* Ευρωπαϊκή Κεντρική Τράπεζα
* Τράπεζα της Ελλάδος
* Κατάλογος αναμνηστικών κερμάτων, Τράπεζα της Ελλάδος
* Ονομασία νομισματοκοπείου / Σφράγιση νομισμάτων - fleur-de-coin.com

Κατηγορία:Κέρματα ευρώ ανά χώρα έκδοσης
Ευρώ
Κατηγορία:Ελλάδα και Ευρωπαϊκή Ένωση
Μερ Χαϊρενίκ

Το "**Μερ Χαϊρενίκ**" ("Η πατρίδα μας") είναι ο Εθνικός Ύμνος της Αρμενίας.
Ορίστηκε ως εθνικός ύμνος της χώρας την 1η Ιουλίου του 1991 και βασίζεται στον ύμνο της Πρώτης Αρμενικής Δημοκρατίας (1918-1920), αλλά έχει διαφορετικούς στίχους.

Οι στίχοι γράφτηκαν αρχικά σαν ποίημα από τον ποιητή Μικαέλ Ναλμπαντιάν (1829-1866) και αργότερα μελοποιήθηκαν από το συνθέτη Μπαρσέγκ Κανατσιάν (1885-1967).

## Στίχοι

## Παραπομπές

## Εξωτερικοί σύνδεσμοι

* Η σελίδα του ύμνου στον επίσημο διαδυκτιακό τόπο του Αρμένιου προέδρου: περιλαμβάνεται αρχείο MP3.
* Αρμενικό τμήμα του of David's National Anthem Reference Page: περιλαμβάνονται αρχείο midi, στίχοι και  μουσικές παρτιτούρες.

Χ
Κατηγορία:Εθνικοί ύμνοι
Ταβισουπλέμπα

Το **"Ταβισουπλέμπα"** (στο Γεωργιανό αλφάβητο თავისუფლება) είναι ο νέος Εθνικός ύμνος της Γεωργίας. Ο τίτλος σημαίνει "ελευθερία".

## Ιστορία
Ο νέος Γεωργιανός εθνικός ύμνος καθιερώθηκε στις 23 Απριλίου του 2004, ακριβώς 5 μήνες μετά την παραίτηση του προέδρου της χώρας Έντβαρντ Σεβαρντνάτζε (πρώην υπουργός εξωτερικών της Σοβιετικής Ένωσης.

Ο ύμνος αυτός αντικατέστησε τον παλιό ύμνο (Dideba zetsit kurtheuls), που είχε καθιερωθεί μετά την ανεξαρτησία της Γεωργίας από τη Σοβιετική Ένωση.

## Στίχοι
### στη [[Γεωργιανή γλώσσα]]

:ჩემი ხატია სამშობლო,
:სახატე მთელი ქვეყანა,
:განათებული მთა-ბარი,
:წილნაყარია ღმერთთანა.
:თავისუფლება დღეს ჩვენი
:მომავალს უმღერს დიდებას,
:ცისკრის ვარსკვლავი ამოდის
:და ორ ზღვას შუა ბრწყინდება,
:დიდება თავისუფლებას,
:თავისუფლებას დიდება.

### με λατινικούς χαρακτήρες
Η παρακάτω μετεγγραφή δεν είναι απόλυτα ακριβής, αφού είναι δεν είναι δυνατή η αναπαράσταση στο Λατινικό ή στο Ελληνικό αλφάβητο της πολύπλοκης φωνητικής των συμφώνων της Γεωργιανής γλώσσας.
 
:*Chemi khatia samshoblo,*
:*Sakhate mteli kveqana,*
:*Ganatebuli mta-bari*
:*Tsilnaqaria Ghmerttana.*

:*Tavisupleba dghes chveni*
:*Momavals umghers didebas,*
:*Tsiskris varskvlavi amodis *
:*Da or zghvas shua brtsqindeba.*

:*Dideba tavisuplebas,*
:*Tavisuplebas dideba!*

### μετάφραση
(προέρχεται από την Αγγλική μετάφραση του Νταβίντ Τσικβαϊτζε)
:Η εικόνα μου είναι η πατρίδα μου,
:Και όλος κόσμος είναι η βάση της εικόνας.
:Φωτεινά βουνά και κοιλάδες 
:Μοιράζονται με τον Θεό 

:Σήμερα η ελευθερία μας 
:Τραγουδάει για τη δόξα του μέλλοντος,
:Το αστέρι ανατέλει 
:Και λάμπει ανάμεσα σε δύο θάλασσες.

:Παινεμένη ας είναι η ελευθερία,
:Παινεμένη ας είναι η ελευθερία!
## Εξωτερικοί σύνδεσμοι
* Αρχείο MP3

Κατηγορία:Εθνικοί ύμνοι
Κατηγορία:Εθνικά σύμβολα της Γεωργίας
Γιούμι, Γιούμι, Γιούμι

Το **Γιούμι, Γιούμι, Γιούμι** ("Εμείς, Εμείς, Εμείς") είναι ο εθνικός ύμνος του Βανουάτου από το 1980. Οι στίχοι και η μουσική είναι του Φρανσουά Βινσέν Αϊσάβ (γεν. 1955).

## Στίχοι

## Εξωτερικοί σύνδεσμοι
*αρχείο MIDI 

Κατηγορία:Εθνικοί ύμνοι
Κατηγορία:Εθνικά σύμβολα του Βανουάτου
Φάτσε λένο λα ρόνα

Το **Φάτσε λένο λα ρόνα** (Ας είναι ευλογημένη αυτή η ευγενής γη) είναι ο εθνικός ύμνος της Μποτσουάνα. Οι στίχοι και η μουσική είναι του Γκαλεμάνγκ Τουμεντίσκο Μοτσέτε. Η επιλογή του σαν ύμνος της χώρας έγινε το 1966, μετά την ανεξαρτησία της χώρας. 

## Οι στίχοι στην [[Τσουάνα γλώσσα|γλώσσα Τσουάνα]]
Fatshe leno la rona, Ke mpho ya Modimo,Ke boswa jwa borraetsho;A le nne ka kagiso. 

Ρεφραίν:Tsogang, tsogang! banna, tsogang!Emang, basadi, emang, tlhagafalang!Re kopaneleng go direlaLefatshe la rona. 

Ina lentle la tumoLa chaba ya Botswana,Ka kutlwano le kagisano,E bopagantswe mmogo.

Ρεφραίν

## Μετάφραση
Ας είναι ευλογημένη αυτή η ευγενής γη,Δώρο σε μας από το δυνατό χέρι του Θεού,Κληρονομιά των πατέρων μας σε εμάς.Ας είναι πάντα ειρηνική.

Ρεφραίν:

Ξυπνήστε, ξυπνήστε άντρες, ξυπνήστεΚαι γυναίκες σταθείτε εκεί δίπλα κοντά τους,Μαζί θα δουλέψουμε και θα υπηρετήσουμεΑυτή τη γη, αυτή τη χαρούμενη γη!

Λέξη ομορφιάς και φήμης,Το όνομα Μποτσουάνα ήρθε σε μας.Με ενότητα και αρμονία,Θα μείνουμε πάντα σε ειρήνη, σαν ένα.

Ρεφραίν

## Παραπομπές

## Εξωτερικοί σύνδεσμοι
*Αρχείο MIDI 

Κατηγορία:Εθνικά σύμβολα της Μποτσουάνας
Κατηγορία:Εθνικοί ύμνοι
Ντρουκ τσεντέν

Το **Ντρουκ τσεντέν** (Το βασίλειο του δράκου του κεραυνού) είναι ο εθνικός ύμνος του Μπουτάν. Οι κάτοικοι του Μπουτάν ονομάζουνε **βασιλειο του δράκου του κεραυνού** τη χώρα τους. Ο ύμνος υιοθετήθηκε το 1953. Η μουσική είναι του Aku Tongmi και οι στίχοι του Gyaldun Dasho Thinley Dorji.

## Στίχοι
### Μετεγγραφή των στίχων στη γλώσσα του Μπουτάν με [[Λατινικό αλφάβητο|λατινικούς χαρακτήρες]]
འབྲུག་ཙན་དན་བཀོད་པའི་རྒྱལ་ཁབ་ནང་།། (*Dru tsend°en kepä gäkhap na*)
དཔལ་ལུགས་གཉིས་བསྟན་སྲིད་སྐྱོང་བའི་མགོན་།། (*Pä lu’nyi tensi kyongwä gin*)
འབྲུག་རྒྱལ་པོ་མངའ་བདག་རིན་པོ་ཆེ་།། (*Dru gäpo ’ngada rinpoche*)
སྐུ་འགྱུར་མེད་བརྟན་ཅིང་ཆབ་སྲིད་འཕེལ་།། (*Ku gyûme tencing chap si phe*)
ཆོས་སངས་རྒྱས་བསྟན་པ་དར་ཞིང་རྒྱས་།། (*Chö sanggä tenpa dâzh°ing gä*)
འབངས་བདེ་སྐྱིད་ཉི་མ་ཤར་བར་ཤོག་།། (*Bang deki nyima shâwâsho*).

### Μετάφραση
Στο βασιλειο του δράκου του κεραυνού το στολισμένο με σανδαλόξυλο,
ο προστάτης που φυλάει τις διδαχές του διαρχικού συστήματος, αυτός,
ο πολύτιμος και ένδοξος άρχοντας, εξαπλώνει την κυριαρχία.
Ενώ το αναλλοίωτο Πρόσωπό του παραμένει διαρκώς,
ενώ η διδαχή του Κυρίου, του Βούδα ανθίζει,
ο ήλιος της ειρήνης και της ευτυχίας ας λάμπει πάνω στους ανθρώπους!

## Εξωτερικοί σύνδεσμοι
* MP3 με τραγούδι και ορχηστρικό
* Προέλευση εθνικής σημαίας και ύμνου του Μπουτάν βιβλίο σε μορφή pdf, 43 σελίδων.
* National anthems.net  αρχείο σε μορφή midi 

## Παραπομπές


Κατηγορία:Εθνικοί ύμνοι
Κατηγορία:Εθνικά σύμβολα του Μπουτάν
324 π.Χ.

## Γεγονότα
*Ομαδικός γάμος στα Σούσα, ανάμεσα σε στρατιώτες του Αλεξάνδρου και σε Περσίδες πριγκίπισσες.

## Γεννήσεις
* Αντίοχος Α' Σωτήρ, βασιλιάς των Σελευκιδών

## Θάνατοι
*Λυκούργος, Έλληνας ρήτορας

Κατηγορία:Έτη
GR

Η συντομογραφία λατινικών χαρακτήρων **GR** ή **Gr** ή **gr** (στην αγγλική γλώσσα προφέρεται τζι-αρ) μπορεί να αναφέρεται :

* Στο κράτος Ελλάδα
* Στο .gr  top-level domain κωδικό χώρας για την Ελλάδα στο διαδίκτυο.
* Στην πόλη Grisons (Γκρισόν), στην Ελβετία.
* Στο σύστημα γραφής της Κινεζικής γλώσσας σε λατινικό αλφάβητο με την ονομασία Gwoyeu Romatzyh.
Βουγιουκλάκης

Το όνομα **Βουγιουκλάκη** η **Βουγιουκλάκης** μπορεί να αναφέρεται σε κάποιο από τα παρακάτω πρόσωπα:

* Αλίκη Βουγιουκλάκη (1934-1996), Ελληνίδα ηθοποιός και τραγουδίστρια
* Γεώργιος Βουγιουκλάκης (1903-1956), Έλληνας λογοτέχνης
*Γεώργιος Ι. Βουγιουκλάκης, Έλληνας Οδοντίατρος, Καθηγητής της Οδοντιατρικής Σχολής του Εθνικού και Καποδιστριακού Πανεπιστημίου Αθηνών. 
* Θεόδωρος Βουγιουκλάκης, Έλληνας ιατροδικαστής, καθηγητής της Ιατρικής Σχολής του Πανεπιστημίου Ιωαννίνων
* Τάκης Βουγιουκλάκης (γενν. 1939), Έλληνας σκηνοθέτης, αδελφός της Αλίκης

## Δείτε επίσης
* Οικογένεια Βουγιουκλάκη
Κατάλογος εθνικών πρωτευουσών

Αυτός είναι ο κατάλογος των πρωτευουσών των χωρών, των περιοχών με περιορισμένη αναγνώριση, καθώς και των υπερπόντιων ή εξαρτημένων εδαφών του κόσμου ταξινομημένες αλφαβητικά ανά χώρα:

# Στις περιοχές με περιορισμένη αναγνώριση περιλαμβάνονται οι περιοχές που έχουν είτε αυτοανακηρύξει την ανεξαρτησία τους, είτε έχουν δημιουργηθεί κατά παράβαση του διεθνούς δικαίου και έχουν αναγνωριστεί ως αυτόνομα κράτη από τουλάχιστον 2 άλλες χώρες ή περιοχές με περιορισμένη αναγνώριση. Οι περιοχές με περιορισμένη διεθνή αναγνώριση συνοδεύονται από επεξηγηματική επισήμανση που επιγραμματικά εξηγεί τις διεθνείς συνθήκες που επικρατούν για τις συγκεκριμένες περιοχές.
# Ως υπερπόντια ή εξαρτημένα εδάφη νοούνται τα εδάφη που απολαμβάνουν ειδικά καθεστώτα μικρής ή μεγάλης αυτονομίας που όμως συνεχίζουν να είναι μέρη ενός μεγαλύτερου κράτους και πρακτικά να είναι μέρη αυτού του κράτους. Τα εδάφη που απολαμβάνουν τέτοιο καθεστώς συνοδεύονται από επεξηγηματική επισήμανση που επιγραμματικά εξηγεί τη σχέση του εδάφους αυτού με το κράτος το οποίο τα ελέγχει.
# Τέλος, στον κατάλογο δεν περιλαμβάνονται εδάφη που δεν έχουν μόνιμους κατοίκους. (βλ. περιοχές της Ανταρκτικής που διεκδικούνται ως υπερπόντια εδάφη από διάφορα κράτη, ακατοίκητα νησιά που αποτελούν υπερπόντια εδάφη κ.τ.λ.)

## Κυρίαρχα Κράτη
### Πλήρως Διεθνώς Αναγνωρισμένα κράτη Μέλη του ΟΗΕ

### Μέλη του ΟΗΕ που δεν αναγνωρίζονται από τουλάχιστον ένα μέλος του ΟΗΕ

## Εξαρτημένα εδάφη και Περιοχές

## Κράτη με περιορισμένη (ή και καθόλου) αναγνώριση
### Αναγνωρίζεται τουλάχιστον από 150 κράτη Μέλη του ΟΗΕ

### Αντιμετωπίζονται ως Ειδική Περίπτωση από πολλά κράτη Μέλη του ΟΗΕ

### Χαρακτηρισμένα [[Κράτος μαριονέτα|Κράτη Μαριονέτες]]

### Δεν υφίστανται πλέον ως οντότητα

## Βλέπε επίσης
* Κατάλογος χωρών
* Κατάλογος πόλεων ανά χώρα
* Πινακοθήκη εθνικών σημαιών
* Κατάλογος εθνικών ονομάτων

## Εξωτερικοί σύνδεσμοι
* Nationmaster.com Η πολυπληθέστερη πόλη σε κάθε χώρα 

## Παραπομπές


εθνικων πρωτευουσων
Κατηγορία:Πρωτεύουσες
Ρέικιαβικ

Το **Ρέικιαβικ** () είναι η πρωτεύουσα της Ισλανδίας, η μεγαλύτερη πόλη της χώρας και, ταυτόχρονα, η βορειότερη πρωτεύουσα του κόσμου. Βρίσκεται στα νοτιοδυτικά παράλια της χώρας. Είναι η πρωτεύουσα του Μείζονος Ρέικιαβικ.

Με γεωγραφικό πλάτος 64°08' Β, είναι αρκετά κοντά στον Αρκτικό Κύκλο (66°33' Β). Έχει πληθυσμό 135.714 κατοίκους (1-2024), ενώ η ευρύτερη περιοχή της πόλης συγκεντρώνει 239.733 κατοίκους (1-2024). Ο συνολικός πληθυσμός της χώρας ανέρχεται σε 383.726 κατοίκους (1-2024).

## Ιστορία
thumb|left|Ο Ινγκόλφουρ διατάζει να στηθούν οι κολώνες του θρόνου του, στο σημείο όπου βρίσκεται σήμερα η πόλη. Πίνακας του Johan Peter Raadsig

Ο πρώτος οικισμός στην Ισλανδία από τους Νορβηγούς εξερευνητές, υπολογίζεται πως χτίστηκε γύρω στο 870 μ.Χ. από τον Ινγκόλφουρ Άρναρσον. Λέγεται πως ο Άρναρσον αποφάσισε που να χτίσει τον οικισμό με τον παραδοσιακό τρόπο των Βίκινγκς, ρίχνοντας τις δύο κολώνες του θρόνου του στον ωκεανό μόλις φάνηκε η ακτή, και διατάζοντας να χτιστεί στο σημείο όπου οι κολώνες ξεβράστηκαν στη στεριά από το κύμα.

Θεωρείται πως η πόλη πήρε το όνομα της από τους ατμούς που αναδύονταν από ιαματικές πηγές. Η λέξη Ρέικιαβικ μπορεί να μεταφραστεί ως *Ο Ορμίσκος του Καπνού*, καθώς η κατάληξη «Βικ» σημαίνει ορμίσκος. Μέχρι και σήμερα, η πόλη αναφέρεται ως *Ο Κόλπος του Καπνού*. 

Η πόλη δεν αναφέρεται σε μεσαιωνικές πηγές παρά μόνο ως αγροτικός οικισμός, αλλά κατά τον 18ο αιώνα η πόλη γνώρισε ραγδαία ανάπτυξη. 

## Γεωγραφία
Το Ρέικιαβικ βρίσκεται στο νοτιοδυτικό μέρος της Ισλανδίας. Η περιοχή του Ρέικιαβικ διαθέτει χερσονήσους, ορμίσκους, ισθμούς και νησιά. Ο μεγαλύτερος ποταμός που διασχίζει την πόλη είναι ο Ελλιδάα, ο όποιος δεν είναι πλωτός. Η πόλη είναι χτισμένη κυρίως πάνω στη χερσόνησο Σελτγιαρνάρνες, αλλά τα προάστια επεκτείνονται προς τα νότια και τα ανατολικά. Το Ρέικιαβικ είναι μια πολύ αραιοκατοικημένη πόλη και τα εξωτερικά προάστια είναι τόσο αραιοκατοικημένα που μεταξύ των σπιτιών περνούν οι κύριοι αυτοκινητόδρομοι της χώρας.

## Δείτε επίσης
* Εθνική και Πανεπιστημιακή Βιβλιοθήκη της Ισλανδίας

## Παραπομπές


## Εξωτερικοί σύνδεσμοι

* 
* ΔΟΜΗ: Ρέικιαβικ

Κατηγορία:Πόλεις της Ισλανδίας
Κατηγορία:Πρωτεύουσες της Ευρώπης
Ατομική βόμβα

thumb|Πειραματική έκρηξη στο πεδίο δοκιμών της Νεβάδα (18&nbsp;Απριλίου 1953 )
**Ατομική βόμβα** είναι βόμβα που λειτουργεί με πυρηνικά υλικά (όπως το ουράνιο) και βασίζεται στην αλυσιδωτή αντίδραση (μη ελεγχόμενη πυρηνική σχάση). Ένας βαρύς ραδιενεργός πυρήνας βομβαρδίζεται με νετρόνιο(α) και εκλύει ενέργεια, άλλους πιο ελαφριούς πυρήνες και νετρόνια. Με τη σειρά τους τα παραγόμενα νετρόνια βομβαρδίζουν άλλους πυρήνες κτλ., οπότε αρχίζει μια αυτοσυντηρούμενη αλυσιδωτή αντίδραση που αν δεν ελεγχθεί καταλήγει σε έκρηξη (όπως οι βόμβες που έπεσαν στη Χιροσίμα και το Ναγκασάκι). Αυτές είναι οι βόμβες σχάσης.

Οι βόμβες υδρογόνου καλούμενες υδρογονοβόμβες βασίζονται στην αντίθετη διαδικασία, την πυρηνική σύντηξη. Αυτές πρώτα σχάζουν κάποιο υλικό για να θερμανθούν αρκετά και έπειτα συντήκουν δευτέριο (2 ελαφροί πυρήνες δευτερίου παράγουν ένα βαρύτερο πυρήνα ηλίου).

## Δείτε επίσης
* Ρίψη ατομικής βόμβας στη Χιροσίμα και το Ναγκασάκι

## Εξωτερικοί σύνδεσμοι
* 

Κατηγορία:Πυρηνικά όπλα
Κατηγορία:Βόμβες
Αρχαιολογικός πολιτισμός

lang=el|thumb|300x300px|right|Χάρτης των πρώτων ανθρώπινων πολιτισμών το 2000 π.Χ.
Ο πολιτισμός -(culture) ενίοτε και (civilization) σε διαφορετικό εννοιολογικό πλαίσιο- είναι ένας από τους πλέον συνηθισμένους όρους στη σύγχρονη αρχαιολογία, που προήλθε από την ανθρωπολογία και την κοινωνιολογία. Οι εθνολόγοι Alfred Kroeber και Clyde Kluckhohn το 1952, σε μια προσπάθειά τους να καταγράψουν τα διαφορετικά νοήματα αυτής της λέξης κατέληξαν σε 164 διαφορετικές ερμηνείες. Ο ανθρωπολόγος E. B. Tylor έθεσε τις βάσεις ενός ορισμού στα τέλη του 19ου αι. (1871) καθορίζοντας τον πολιτισμό (culture) ως "σύνθετο σύνολο που περιλαμβάνει τη γνώση, την πίστη, την τέχνη, τον νόμο, τα ήθη και τα έθιμα και άλλες δεξιότητες που απέκτησε ο άνθρωπος ως μέλος μιας κοινωνικής ομάδας. Υπό μία γενική έννοια λοιπόν είναι μια κοινά αποδεκτή μορφή συμπεριφοράς που υιοθετείται από μια δεδομένη κοινωνία και που περιλαμβάνει διακριτά και πολύπλοκα συστήματα τεχνολογίας, κοινωνικής οργάνωσης, σκέψης, κοσμολογίας, και ιδεολογίας. Ο πολιτισμός συνδέει την ανθρώπινη κοινωνία με το περιβάλλον της και για τον Leslie White, που έγραψε στα τέλη του 1950, είναι ένα υπερσωματικό χρονικό συνεχές πραγμάτων και γεγονότων εξαρτώμενων από τη συμβολοποίηση... έναν μηχανισμό δηλαδή που εξασφαλίζει την ασφάλεια και τη διάρκεια ομάδων και ατόμων του ανθρώπινου είδους.

Στην καθαρά αρχαιολογική του έννοια, η ιδέα του πολιτισμού καθιερώθηκε στα τέλη του 1920 από τον Βερ Γκόρντον Τσάιλντ, η μαρξιστική οπτική του οποίου αποτυπώθηκε ως εξής στην πρότασή του για τον ορισμό της έννοιας: "Ανακαλύπτουμε ότι ορισμένοι τύποι υπολειμμάτων -αγγεία, αναθήματα, ταφικές πρακτικές και τύποι κατοικιών- επανειλημμένα συνδέονται. Ένα τέτοιο σύμπλεγμα συσχετιζόμενων χαρακτηριστικών το ονομάζουμε πολιτισμική ομάδα ή απλά πολιτισμό. Υποθέτουμε ότι αυτό το σύμπλεγμα που ανακαλύψαμε είναι απλά η υλική έκφραση ενός λαού, όπως θα τον αποκαλούσαμε σήμερα". Όπως είναι φυσικό, ο αρχαιολογικός πολιτισμός καθορίζεται από την ερμηνεία των αρχαιολόγων, παρά από τους ανθρώπους που συμμετείχαν δυναμικά στη διαμόρφωσή του.

Στην Ελλάδα αξίζει να αναφερθεί πως δεν υπάρχει διευκρίνιση ή ορισμός του όρου "πολιτισμός" ούτε στο Σύνταγμα, και περισσότερο συνδέεται ως όρος με την ελληνική πολιτιστική κληρονομιά.

## Προτεινόμενη βιβλιογραφία

* *The Concise Oxford Dictionary of Archaeology*. Timothy Darvill. Oxford University Press, 2002. Oxford Reference Online. Oxford University Press., λήμμα "culture"
* Πασχαλίδης Γ., «Εισαγωγή στον ελληνικό πολιτισμό», στο Κ. Σμπόνιας (επιμ.), *Η έννοια του πολιτισμού Όψεις του πολιτισμού*, ΕΑΠ, (Πάτρα 1999).
Γραικικό Άρτας

Το δημοτικό διαμέρισμα **Γραικικό**, συναντάμε μετά από ταξίδι μιας ώρας από την Άρτα (πρωτεύουσα του γεωγραφικού διαμερίσματος της Ηπείρου).

Το διαμέρισμα, που ανήκει στον δήμο Αγνάντων, του νομού Άρτας, περιλαμβάνει τους οικισμούς Άνω Γραικικό, Κάτω Γραικικό, Γουριανά (γνωστά και για το σπήλαιο), Γραβιά, Ρωμανό και Σελίον. Κατά την απογραφή του 2001 το δημοτικό διαμέρισμα Γραικικού είχε συνολικά 621 κατοίκους, από τους οποίους στο Άνω Γραικικό κατοικούσαν 162, στα Γουριανά 127, στη Γραβιά 66, στο Κάτω Γραικικό 170, στον Ρωμανό 80 και στο Σελίο 16.

Πέντε λεπτά δρόμο απέχει το γειτονικό χωριό των Κουκκουλίων. Παλιότερα η ονομασίατου ήταν Κουκκουλίστα και διορθώθηκε σε Κουκκούλια το 1927

## Εξωτερικοί σύνδεσμοι
* Δήμος Αρταίων

Κατηγορία:Χωριά της περιφερειακής ενότητας Άρτας
Κατηγορία:Δήμος Αγνάντων
Μεγάλη Βρετανία

Η **Μεγάλη Βρετανία** (), γνωστή απλώς και ως **Βρετανία**, είναι το μεγαλύτερο νησί των Βρετανικών Νήσων, ενός αρχιπελάγους που βρίσκεται στο βορειοδυτικό άκρο της ευρωπαϊκής ηπείρου. Είναι το μεγαλύτερο σε έκταση νησί στην Ευρώπη και ένατο μεγαλύτερο στον κόσμο. Μαζί με τα υπόλοιπα Βρετανικά Νησιά, με εξαίρεση τα πέντε έκτα της Ιρλανδίας, συγκροτούν το *[[Ηνωμένο Βασίλειο|Ηνωμένο Βασίλειο της Μεγάλης Βρετανίας και της Βορείου Ιρλανδίας]]*, ένα από τα 50 ανεξάρτητα κράτη της Ευρώπης. Συχνά η ονομασία *Μεγάλη Βρετανία* ταυτίζεται στην καθομιλουμένη με το σύνολο του Ηνωμένου Βασιλείου ή το σύνολο του Ηνωμένου Βασιλείου χωρίς τη Βόρεια Ιρλανδία. Οι κάτοικοι της με βάση τον γεωγραφικό (όπως επίσης και κρατικό) αυτόν όρο ονομάζονται *Βρετανοί*.

## Γεωγραφία
Η Μεγάλη Βρετανία είναι το μεγαλύτερο νησί των Βρετανικών Νήσων, ενός αρχιπελάγους που βρίσκεται βόρεια και δυτικά της ηπειρωτικής Ευρώπης, στον βόρειο Ατλαντικό Ωκεανό. Η γεωγραφική της θέση οριοθετεί μικρότερες εκτάσεις του Ατλαντικού Ωκεανού. Έτσι, στα ανατολικά βρέχεται από τη Βόρεια Θάλασσα, στα δυτικά από τη θάλασσα της Ιρλανδίας και στα νότια από το στενό της Μάγχης.

Το νησί έχει έκταση 209.331 τετραγωνικά χιλιόμετρα, το μήκος της ακτογραμμής είναι 17.820 χιλιόμετρα. Το ψηλότερο σημείο του είναι η κορυφή του όρους Μπεν Νέβις που βρίσκεται σε υψόμετρο 1.344 μέτρα. 

## Κλίμα
Η Μεγάλη Βρετανία λόγω των θερμών ρευμάτων του Ατλαντικού Ωκεανού (το Ρεύμα του Κόλπου του Μεξικού επηρεάζει το κλίμα της δυτικής Γαλλίας, της Νορβηγίας, της νότιας Ισλανδίας και της Μεγάλης Βρετανίας) έχει Ωκεάνιο κλίμα με ήπιους χειμώνες όπου οι θερμοκρασίες κυμαίνονται από 6°C έως -4°C και δροσερά καλοκαίρια με θερμοκρασίες από 14°C έως 25°C βαθμούς Κελσίου. Επίσης παρατηρούνται ισχυρές βροχοπτώσεις όλο τον χρόνο ενώ οι χιονοπτώσεις παρατηρούνται κυρίως στη Σκωτία. Σε γενικές γραμμές η Σκωτία είναι το πιο κρύο μέρος της Μεγάλης Βρετανίας.

## Ιστορία

## Παραπομπές


## Εξωτερικοί σύνδεσμοι

*Αγγλία, Μεγάλη Βρετανία ή Ηνωμένο Βασίλειο;

Κατηγορία:Νησιά του Ηνωμένου Βασιλείου
HP

Η συντομογραφία λατινικών χαρακτήρων **HP** μπορεί να αναφέρεται :

* Στη Hewlett-Packard, εταιρεία σχεδίασης και παραγωγής υπολογιστών και εκτυπωτών 
* hp (**h**orse **p**ower), μονάδα μέτρησης ισχύος στη φυσική και ειδικότερα στη μηχανολογία. 
* Hp Foods
DS

Η συντομογραφία λατινικών χαρακτήρων **DS** ή **Ds** μπορεί να αναφέρεται:
## Επιστήμη & Τεχνολογία
* Στο Νταρμστάντιο, χημικό στοιχείο ως **Ds**
* Στον καταχωρητή DS στη σειρά επεξεργαστών Χ86
* Στο Citroën DS αυτοκίνητο της Citroen.

## Άλλες χρήσεις
* Στο Σύνδρομο Ντάουν.
Αγοραφοβία

Η **αγοραφοβία** είναι μια αγχώδης διαταραχή. Το βασικό χαρακτηριστικό της αγοραφοβίας είναι το άγχος του ατόμου να βρεθεί σε χώρους και καταστάσεις από τις οποίες θεωρεί ότι δεν υπάρχει η δυνατότητα έγκαιρης διαφυγής σε περίπτωση που εμφανίσει συμπτώματα πανικού, δεν θα λάβει βοήθεια από ένα αξιόπιστο πρόσωπο και θα βρεθεί σε μία κοινωνικά δυσάρεστη κατάσταση. Τα αγοραφοβικά άτομα δεν αποφεύγουν μόνο την πολυκοσμία αλλά και κλειστούς χώρους. Σε σοβαρές περιπτώσεις το άτομο δεν μπορεί να βγει από την κατοικία του. Η αγοραφοβία εμφανίζεται σε ποσοστό από 29.5% ως 58.2% με διαταραχή πανικού . Η έναρξη της διαταραχής είναι συνήθως μεταξύ 20 και 40 ετών και εμφανίζεται πιο συχνά σε γυναίκες.. Υπολογίζεται ότι  2 ως 3 % των ενήλικων ατόμων (18 ως 54 ετών) θα εμφανίσουν στην ζωή τους αγοραφοβία.
Υπολογίζεται ότι περίπου 60% των ατόμων που πάσχουν γενικά από μια φοβία, εμφανίζουν αγοραφοβία. 

Πιο συγκεκριμένα ο Τζ. Μπόλμπι (J.Bowlby) το 1973 περιέγραψε την αγχωτική προσέγγιση των παιδιών που χαρακτηρίζεται από έναν έντονο φόβο αποχωρισμού. Είχε υποθέσει ότι αυτό το φαινόμενο αντανακλά τη μετάδοση μιας αγχωτικής προσέγγισης των γονιών προς τα παιδιά, αλλά και την άμεση απειλή της εγκατάλειψης από μέρους των γονιών. Ο πανικός και η Αγοραφοβία έχουν σχέση και με το άγχος του χωρισμού, (Αποχωρισμός). Ο Τζ. Μπόλμπι ισχυρίστηκε ότι τα άτομα με αγοραφοβία ή σχολική άρνηση είναι αυτά που στην προσχολική ηλικία είχαν τα χαρακτηριστικά μιας αγχωτικής προσέγγισης αλλά και την έλλειψη μιας γερής βάσης.

## Παραπομπές

## Πηγές
*Wittchen, H.-U., Nelson, C.B., Lachner, G., 1998.
*Prevalence of mental disorders and psychosocial impairments in adolescents and young adults. Psychol. Med. 28, 109–126.

## Εξωτερικοί σύνδεσμοι

Κατηγορία:Φοβίες
Υδραυλικός δεσποτισμός

Ο **υδραυλικός δεσποτισμός** είναι ένας όρος για τη δεσποτική διακυβέρνηση που υποστηρίζεται από τον έλεγχο ενός ενιαίου, απαραίτητου για τη ζωή πόρου. Στις πρώτες περιπτώσεις εφαρμογής του, ήταν κυριολεκτικά το νερό που ελεγχόταν. Στην προχριστιανική Αίγυπτο και Βαβυλωνία η κυβέρνηση ήλεγχε τα κανάλια άρδευσης. Οι καλοί υπήκοοι έπαιρναν άφθονο νερό για τις συγκομιδές τους, ενώ οι «κακοί υπήκοοι» στερούνταν το νερό με αποτέλεσμα να καταστρέφεται η σοδειά τους. Ο όρος μπορεί να χρησιμοποιηθεί για να υποδείξει οποιαδήποτε τυραννική διακυβέρνηση μέσω του ελέγχου ενός ζωτικής σημασίας πόρου.

Κατηγορία:Αρχαία Αίγυπτος
Κατηγορία:Δεσποτισμός
Κατηγορία:Νερό και πολιτική
Αιγυπτιακός κανόνας

Με τον όρο **αιγυπτιακός κανών** εννοείται η αντίληψη των αιγυπτίων γλυπτών για τη συμμετρία και την απόδοση του ανθρώπινου σώματος, το οποίο στηρίζεται περισσότερο στην αυστηρή γνώση και τη μαθηματική αναλογία, παρά στην αισθητική αντίληψη. Σύμφωνα με τον Διόδωρο Σικελιώτη, από τον οποίο λαμβάνουμε και τη φιλολογική μαρτυρία: «...μεταξύ των Αιγυπτίων η συμμετρία των τμημάτων/αναλογιών των αγαλμάτων δεν υπολογίζεται σύμφωνα με την εμφάνιση της μορφής στο μάτι, όπως συμβαίνει με τους Έλληνες, αλλά μάλλον τοποθετούν τους λίθους και αφού τους διαιρέσουν, αρχίζουν να τους επεξεργάζονται...Κατόπιν, διαιρώντας το περίγραμμα του σώματος σε 21 τμήματα και προσθέτοντας επιπλέον εν τέταρτον, παράγουν όλες τις αναλογίες μιας ζωντανής μορφής». 

## Το σύστημα των τετραγώνων

Σε μια συλλογή του Βρετανικού Μουσείου (αρ. κατ. EGYPT-5601) έχει καταχωρηθεί μια ξύλινη πινακίδα, πάνω στην οποία έχουν χαραχθεί δοκιμές σχεδιασμών. Ο ξύλινος πίνακας επιστρωμένος με γυψοκονίαμα είτε χρησιμοποιείτο από τον καλλιτέχνη για διδακτικούς σκοπούς ή για την χάραξη ενός προκαταρκτικού σχεδίου, το οποίο επρόκειτο να χρησιμοποιηθεί σε μεγαλύτερη κλίμακα είτε ως ανάγλυφο είτε ως ζωγραφική μνημειακών διαστάσεων στον τοίχο κάποιου ναού.

Προκειμένου να διευκολυνθεί η μεγέθυνση και για να εξασφαλιστούν οι κανονικές αναλογίες, ο καλλιτέχνης έχει σχεδιάσει τη μορφή ενός βασιλιά πάνω σε ένα πλέγμα κάθετων και οριζόντιων γραμμών. Κατά την αναπαραγωγή της μορφής σε μεγαλύτερη κλίμακα ένα παρόμοιο πλέγμα, αλλά μεγαλύτερων διαστάσεων, σχεδιαζόταν προσεκτικά στον τοίχο και φυσικά μια αντίστοιχα μεγαλύτερη μορφή. Τα διάφορα μέλη του σώματος τοποθετούνταν στα ανάλογα τετράγωνα του αρχικού σχεδίου.

Τούτη η ξύλινη πινακίδα δείχνει ότι οι αρχαίοι Αιγύπτιοι χρησιμοποιούσαν μια σύνθεση μονάδων (τετραγώνων στην προκειμένη περίπτωση) για την απεικόνιση της ανθρώπινης μορφής, οι αναλογίες της οποίας αποτελούσαν θεμέλιο ή κανόνα των υπόλοιπων συνθέσεων. Τα περιγράμματα και οι γωνίες του καθισμένου βασιλιά στην προκειμένη περίπτωση καθορίζονταν πλήρως από το πλέγμα προβολής (κάναβο). Αυτό το πλέγμα δε χρησιμοποιείτο μόνο ως εργαλείο για να μεταφερθεί το σχέδιο σε μια μεγαλύτερη κλίμακα, αλλά και για να καθορίσει τις σχέσεις αναλογίας μεταξύ των διαφορετικών τμημάτων της μορφής ή της εικόνας. Στο δεξιό τμήμα της πινακίδας πιθανώς απεικονίζονται τα διαφορετικά μήκη που χρησιμοποιούσαν οι Αιγύπτιοι για την μετρική μονάδα κούβιτο (cubit).

## Προτεινόμενη Βιβλιογραφία

* E.H. Gombrich, *Ιστορία της Τέχνης*, Αθήνα 1994, Μ.Ι.Ε.Τ., σελ 48-49. 
* Διόδωρος Σικελιώτης 1.98, 5-9. 
* J.A.R. Legon, 'The Cubit and the Egyptian Canon of Art', *Discussions in Egyptology*, 35 (1996), 62-76.

Κατηγορία:Αρχαία αιγυπτιακή τέχνη
Ο Μαιτρ και η Μαργαρίτα

Το ***Ο Μαιτρ και η Μαργαρίτα*** (πρωτότυπος τίτλος: *Мастер и Маргарита*) είναι μυθιστόρημα, γραμμένο από τον Ρώσο συγγραφέα Μιχαήλ Μπουλγκάκοφ κατά τη διάρκεια της δεκαετίας του 1930. Δημοσιεύτηκε για πρώτη φορά λογοκριμένο το 1966-1967,  ενώ η πλήρης έκδοσή του πραγματοποιήθηκε το 1973.

## Πλοκή
Κεντρικό θέμα του μυθιστορήματος αποτελεί η επίσκεψη του Διαβόλου στη Μόσχα, όπου σε διάστημα λίγων ημερών κατορθώνει, με τη βοήθεια της ακολουθίας του, να επιφέρει το απόλυτο χάος στην πόλη. Στην κύρια αφήγηση παρεμβάλλονται τέσσερα κεφάλαια, όπου περιγράφεται η καταδίκη του Ιησού σε θάνατο και οι τύψεις του Πόντιου Πιλάτου. Κεντρικά πρόσωπα, εκτός από τον Διάβολο που συστήνεται παντού ως Βολάντ, αποτελούν ο Μαιτρ, ένας συγγραφέας που έπειτα από μια σκληρή κριτική στο έργο του κατέληξε σε ψυχιατρική κλινική, και η αγαπημένη του, η Μαργαρίτα, η οποία στέφεται βασίλισσα στον ετήσιο χορό του Διαβόλου.

## Θέματα
Το μυθιστόρημα αποτελεί σάτιρα της Σοβιετικής Ένωσης του 1930. Παρότι ένα μεγάλο κομμάτι του είναι αφιερωμένο στη λογοκρισία –ο ίδιος ο Μπουλγκάκοφ έκαψε το πρώτο χειρόγραφο του *Μαιτρ και της Μαργαρίτας*– η σάτιρα στρέφεται, μεταξύ άλλων, όπως και στην *Καρδιά του Σκύλου*, κατά της αστικής τάξης, που επιδιώκει να διατηρήσει τα προνόμιά της μέσα σε μια σοσιαλιστική κοινωνία. Ο χαρακτήρας του Διαβόλου κοροϊδεύει τους αστούς που «δεν έχουν αλλάξει διόλου» κατά τη διάρκεια της παράστασής του στο Θέατρο Βαριετέ, ενώ, όπως και στη συλλογή διηγημάτων *Διαβολιάδα*, η δυσκίνητη σοβιετική γραφειοκρατία γίνεται επίσης αντικείμενο σάτιρας και κριτικής από τον συγγραφέα.

Φανερά επηρεασμένο από τον *Φάουστ* του Γιόχαν Βόλφγκανγκ Γκαίτε, το μυθιστόρημα του Μπουλγκάκοφ εξετάζει την πιθανότητα ύπαρξης μεταφυσικών όντων, την ιστορικότητα ή μη των Ευαγγελίων και το θέμα του ιδανικού έρωτα. Το όνομα της ηρωίδας (*Μαργαρίτα*) παραπέμπει τόσο στην ηρωίδα του *Φάουστ* όσο και στη Μαργαρίτα της Γαλλίας, γνωστή και ως *Reine Margot*, που αποτέλεσε και την ηρωίδα μυθιστορήματος του Αλέξανδρου Δουμά πατέρα και στοχοποιήθηκε από την αυλή εξαιτίας των προοδευτικών της απόψεων.

Αντίθετα από το κίνημα του σοσιαλιστικού ρεαλισμού, το μυθιστόρημα του Μπουλγκάκοφ κινείται ανάμεσα στην πραγματικότητα και τη φαντασία, δημιουργώντας ένα καρναβαλικό σύμπαν γέλιου και παραδοξότητας σύμφωνα με τη θεωρία του Μιχαήλ Μπαχτίν https://en.wikipedia.org/wiki/Mikhail_Bakhtin.

## Έκδοση και επίδραση
Ο Μπουλγκάκοφ διόρθωνε το μυθιστόρημα μέχρι και λίγες ώρες πριν πεθάνει. Η πρώτη του μη λογοκριμένη έκδοση εκτός Σοβιετικής Ένωσης πραγματοποιήθηκε το 1967 στη Φρανκφούρτη. Το τραγούδι των The Rolling Stones *Sympathy for the Devil* γράφτηκε για τον χαρακτήρα του Βολάντ.

## Παραπομπές σημειώσεις


## Δείτε επίσης
*Τα 100 βιβλία του Αιώνα (Λε Μοντ)

## Εξωτερικοί σύνδεσμοι
*Ο Μαιτρ και η Μαργαρίτα

Κατηγορία:Μυθιστορήματα του Μιχαήλ Μπουλγκάκοφ
Κατηγορία:Λογοτεχνικά έργα του μοντερνισμού
Σεληνιακός κύκλος

**Σεληνιακός κύκλος**, ή **κύκλος Σελήνης** ονομάζεται η περίοδος 235 συνοδικών μηνών (Σελήνης), η οποία και είναι ίση προς 19 περίπου τροπικά έτη των 365,25 ημερών. Η περίοδος αυτή ονομάζεται επίσης **Κύκλος του Μέτωνος** προς τιμή του Μέτωνος που την ανακάλυψε.  Το εβραϊκό ημερολόγιο βασίζεται στον δεκαεννεαετή κύκλος Σελήνης.

Συγκεκριμένα ο αρχαίος Έλληνας Μέτων ο Αθηναίος (περί το 433 π.Χ.) παρατήρησε το γεγονός ότι 235 σεληνιακοί μήνες ισούνται σχεδόν ακριβώς με 19 ηλιακά έτη. Εισάγοντας τις σημερινές τιμές της βιβλιογραφίας, βρίσκουμε:

:  19 ~\acute{\epsilon}\tau\eta ~=~ 19 \times\frac{365.2425 ~\eta\mu\acute{\epsilon}\rho\epsilon\varsigma}{\acute{\epsilon}\tau o\varsigma} \times\frac{\sigma\epsilon\lambda\eta\nu\iota\alpha\kappa \acute{o}\varsigma ~\mu\acute{\eta}\nu\alpha\varsigma}{29.53059 ~\eta\mu\acute{\epsilon}\rho\epsilon\varsigma} 
:  = 234.997 ~\sigma\epsilon\lambda\eta\nu\iota\alpha\kappa o\acute{\iota} ~\mu\acute{\eta}\nu\epsilon\varsigma 

Η σχεδόν τέλεια σύμπτωση των δύο περιόδων οφείλεται στο ότι το 235/19 είναι ο 6ος όρος στη σειρά σύγκλισης του λόγου του σεληνιακού μήνα προς το ηλιακό έτος (365.2425/29.53059).

Αυτός ο **σεληνιακός κύκλος** των 19 ετών **(εννεαδεκαετηρίς)** έγινε γνωστός ως **Μετωνικός κύκλος** ή **Κύκλος του Μέτωνος** ή **«Μέτωνος ενιαυτός»**, και αποτέλεσε τη βάση για το Ελληνικό Ημερολόγιο, μέχρι την υιοθέτηση του Ιουλιανού Ημερολογίου το 46 π.Χ.. Εφόσον 12 σεληνιακοί μήνες ισούνται με 354,367 ημέρες, περίπου 11 ημέρες λιγότερες από ένα ηλιακό έτος, προσέθεταν  235 - 19 \times 12 ~=~ 7 σεληνιακούς μήνες στο τέλος του κύκλου για να αποφευχθεί η συσσώρευση του σφάλματος. Έτσι τα έτη 3,6,8,11,14,17 και 19 του κύκλου είχαν 13 αντί για 12 μήνες.

Η ανακάλυψη αυτή του Μέτωνος συσχετίζει το σεληνιακό και το ηλιακό έτος διευκολύνοντας τον υπολογισμό των φάσεων της σελήνης. 
Ο κύκλος του Μέτωνα χρησιμοποιήθηκε στον μηχανισμό των Αντικυθήρων για τον υπολογισμό των ημερομηνιών διεξαγωγής των Ολυμπιακών αγώνων.

Κατηγορία:Ημερολόγια
Κατηγορία:Σελήνη
Κατηγορία:Χρόνος στην αστρονομία
Κατηγορία:Ιστορία της αστρονομίας
Κατηγορία:Αρχαία ελληνική αστρονομία
Κατηγορία:Περιοδικά φαινόμενα
Αθηναγόρας

**Αθηναγόρας** είναι το όνομα αρκετών Ελλήνων:

*Αθηναγόρας ο Εφέσιος, Τύραννος Εφέσου τον 6ο π.Χ. αιώνα.
*Αθηναγόρας ο Αθηναίος, Χριστιανός Φιλόσοφος του 2ου αιώνα.
*Πατριάρχης Αθηναγόρας, (1886-1972), Οικουμενικός Πατριάρχης από 1948 έως το 1972.

Κατηγορία:Αποσαφηνίσεις ονομάτων
Σταματίνα (όνομα)

**Σταματίνα** είναι Ελληνικό γυναικείο όνομα.

## Ονομαστική εορτή
Στις 8 Νοεμβρίου (των Παμμέγιστων Ταξιαρχών) ή στις 3 Φεβρουαρίου/16 Αυγούστου του Αγ.Σταματίου.

## Προέλευση του ονόματος
«Ο Θεός κατ’ αρχάς όταν εποίησε τους Αγγέλους τους άφησε με δική τους εξουσία. Ένας εξ αυτών ο λεγόμενος Εωσφόρος, πρώτος στους Αγγέλους, διορισμένος από τον Θεό σε αγγελικό τάγμα, υπερηφανεύθη και εσυλλογίσθη να βάλει τον θρόνο του υπεράνω του Θεού. Μόλις το διενοήθη, έπεσε κάτω στην άβυσσο της γης και από Άγγελος που ήταν έγινε Διάβολος, και μαζί του έσυρε όλο το τάγμα του, άλλοι μεν έφθασαν εώς τον Άδη, άλλοι έμειναν στην γη, άλλοι στο νερό, άλλοι στον αέρα, αυτοί που λέγονται εναέρια τελώνια των ψυχών. Τότε εσχίσθη ο Ουρανός και έπιπτον οι Δαίμονες, σηνήχθησαν τα Τάγματα όλα του Ουρανού και ο αρχιστράτηγος Μιχαήλ εστάθη τότε εν μέσω αυτών και είπε: «Στώμεν μετά φόβου Θεού» και παρευθύς όπως εύρέθη έκαστος έτσι και έμεινε, σταθηκε, σταμάτησε εκεί που βρισκόταν.»

*Το παραπάνω κείμενο προέρχεται από το: Μέγας Συναξαριστής, μηνός Νοεμβρίου τόμος Γ, Κων.ΧΡ.Δουκάκη σελ. 172-175)*

Αυτή την ημέρα γιορτάζουν οι Χριστιανοί, διότι έγινε η συνάθροιση των Αγγέλων και μαζί εορτάζουν οι φέροντες ονόματα αγγελικά: Μιχαήλ, Γαβριήλ, Σεραφείμ, Άγγελος, Σταμάτης, Σταματία-Σταματίνα (από το «Στώμεν μετά φόβου..»).

## Γνωστά πρόσωπα
*Τίνα (Σταματίνα) Φέι
*Σταματίνα Τσιμτσιλή
*Αλίκη - Σταματίνα Βουγιουκλάκη

Κατηγορία:Γυναικεία ελληνικά ονόματα